PSH ผนึกกำลัง “กฟภ.” ร่วมพัฒนา-ปรับปรุงไฟฟ้าในโครงการหมู่บ้านจัดสรร
PSH ผนึกกำลัง “กฟภ.” ร่วมพัฒนา-ปรับปรุงไฟฟ้าในโครงการหมู่บ้านจัดสรร
5 พ.ย. 2561

นายปิยะ ประยงค์ ประธานเจ้าหน้าที่บริหาร กลุ่มธุรกิจพฤกษา เรียลเอสเตทแวลู และนายธีรเดช เกิดสำอางค์ ประธานเจ้าหน้าที่บริหาร กลุ่มธุรกิจทาวน์เฮาส์ บริษัท พฤกษา เรียลเอสเตท จำกัด ในกลุ่ม บริษัท พฤกษา โฮลดิ้ง จำกัด (มหาชน) หรือ PSH เปิดเผยว่า บริษัทลงนามในบันทึกความเข้าใจร่วมกับ นายเสริมสกุล คล้ายแก้ว ผู้ว่าการ การไฟฟ้าส่วนภูมิภาค (กฟภ.) ใน “โครงการความร่วมมือการพัฒนาการให้บริการการขอใช้ไฟฟ้าโครงการหมู่บ้านจัดสรร”
โดยมีวัตถุประสงค์เพื่อร่วมพัฒนาและปรับปรุงรูปแบบการบริการให้มีประสิทธิภาพสูงสุด พร้อมตอบสนองความต้องการใช้ไฟฟ้าของลูกค้าได้อย่างรวดเร็ว ซึ่งถือเป็นอีกหนึ่งความร่วมมือที่พฤกษาใส่ใจดูแลคุณภาพชีวิตและความเป็นอยู่ของลูกค้ามาอย่างต่อเนื่อง